Небель, Мигель

Не́бель Миге́ль (; вина 1880 шерал хьалха, Монтевидеохь — вела терахь хууш дац) — уругвайн футболист, левзина ахтурслочун позицехь.

 Биографи 
Небель Мигелан жимачу хенах кӀезиг хаа. XIX бӀешо чекхдолуш иза левзина оцу хенахь Уругвайн клубашлахь уггаре ширачех а, чӀогӀачех а клубехь «Альбионехь», иза йара уругвайн футболан лига кхоьллинчех а, декъахойх а цхьаъ. Дакъа лаьцна исторехь дуьххьарлерачу мехкан чемпионатехь. 1900 шарахь хьалхарчу чемпионатехь «Альбион» финише кхечира шолгӀачу меттигехь, Сентрал Уругвай Рейлвей Крикет Клуб (хӀинцалера «Пеньяроль») тӀаьхьа. КӀеззиг хьалха, 1899 шарахь, кхоьллира махкахь дуьххьарлера меттигера футболистийн клуб, «Насьональ». Небель Мигель хьалхаваьлла «Альбионан» масех ловзархо, кхечу клубийн ловзархой а дехьабевлира керлачу клубе. Ша Небель «Насьональ» кхоьллинарг ву ала мегар дацахь а, цунна сихха делира оцу клубехь вице-президентан дарж, иза ловзуш футболист а волуш .

Накъосташна йукъахь Небель чӀогӀа лоруш вара, цундела 1902 а, 1903 шерашкахь, Уругвайн гулйина командин матчашкахь «Мигелон» ца хуьццуш командин капитан вара. Оцу хенахь дацара гулйина командин коьрта тренеран дарж, цундела ловзурш а, тактика а билгала йоккхура командин капитано. Небель Мигель капитан хилла (цуьнца цхьаьна тренер а) Уругвайн гулйина командин цуьнан хьалхарчу официалан ловзарехь Аргентинин гулйина командин дуьхьала, иза хилира 1902 шеран 20 июлехь. Оцу хенахь матч чекхйаьлира, 8 эзар хьовсархочун хьалха, уругвайхой хӀаллакбарца чот 0:6 йолуш.

ШолгӀачу шарахь Ла-Платера командаша Аргентинин дуьхьала кхин матч левзира, иза чекхйаьлира Уругвайн гулйина командин исторехь дуьххьарлерачу толамца. Небела йуха а арайаьккхира шен гулйина команда капитан а волуш. Гулйина командин йукъахь левзина верриг 11 ловзархо вара цхьаьна командера — «Насьональ» йукъара, 1902 а, 1903 а шерашкара Уругвайн чемпионан . Уругвайхой туьйлира чот 3:2 йолуш — ши гол туьйхира Сеспедес Карлоса, ткъа толаман гол туьйхира цуьнан вашас Боливара. Шортта шераш девлча Мигель оцу матчехь левзинчарех ша висира, цуо билгала доккхура, хӀора 13 сентябрехь шен хуьлу 1903 шарахь санна хазахетар .

1908 шарахь Небель вежарех СеспедесгӀарах дийна висинчу цхьаьна вешийца, Амилькарца, гӀиртира (ловзархо а, куьйгалхо а волуш) лигехь йита лакхарчу дивизионе хьалайаьлла «Альбион», и аьтту цуьнан белира — «Альбион» йаьккхира 6-гӀа меттиг 10 командин йукъахь. Амма 1909 шеран чемпионат клубан ахча ца дисира, команда къовсаман йукъара йелира. Оцу хенахь дуьйна «Альбион» ловзу йезархойн йа ахговзанчийн лигашкахь.

 Титулаш 
 Уругвайн чемпион (2): 1902, 1903

 Билгалдахарш 

 Хьажоргаш 

 Статья о первой в истории победе сборной Уругвая 
 Curiosidades de Celeste 
 Профиль на soccer-db.info 

Категори:Уругвайн футболисташ
Категори:Футболех ловзаран Уругвайн гулйина командин ловзархой
Категори:ФК «Альбион» Монтевидео ловзархой
Категори:ФК «Насьональ» ловзархой
Категори:Уругвайн футболан тренераш
Категори:ФК «Альбион» Монтевидео тренераш
Категори:Футболех ловзаран Уругвайн гулйина командин тренераш
Категори:Уругвайн футболан функционераш